Oslo kulturnatt 2018

Fredag 14. september er det for fjortende gang kulturnatt i Oslo.

Oslo kulturnatt har vokst til å bli Norges største endagsfestival og foregår ikke lengre bare etter mørkets frembrudd. I løpet av fredagen kan Oslofolk vederlagsfritt prøvesmake hovedstadens rikholdige kulturliv og oppleve det meste av det beste, man ikke visst man likte.

Oslo kulturnatt har i alle høyeste grad et veldig utvidet kulturbegrep: i form av høykultur, lavkultur, amatørkultur, populærkultur, profesjonell kultur, kultur fra andre land, historisk kultur, samtidskultur og helt sikkert noen andre former for kultur vi glemmer av i øyeblikket.

På hundrevis av steder, over hele byen, med hundrevis av arrangement kan alle finne noe de liker, noe nytt å oppdage, noe fint eller rart. Og selvsagt gratis! På Oslo kulturnatts sider kan man lage en egen kulturløype som man kan dele med venner slik at man ikke går seg bort i kulturnatten. Det er mye å velge i, så derfor oppfordrer vi alle til å bruke "min løype".

 Programmet er delt inn i flere kategorier. Kulturnatt-torget på Fridtjof Nansens plass et samarbeid med Bilfritt Byliv. Det er også mulig å møte på Løypeguider som kan tipse og også har vår trykte katalog tilgjengelig

Nytt av året er lokale Kulturnetter i bydeler – Frognernatt og Grorudnatt, og Kulturnatt-torget som er et samarbeid med Bilfritt Byliv.

Oslo kulturnatt arrangeres av Kulturetaten, Oslo kommune i samarbeid med byens kulturinstitusjoner, organisasjoner, kunstnere, artister og nærlingsliv.

I fjor var det over 60.000 besøkende og vi venter enda flere i år!